kardosdrur/scandi-wiki huggingface dataset:
Garavito (månekrater)

Garavito er et nedslagskrater på Månen. Det befinder sig på den sydlige halvkugle på Månens bagside og er opkaldt efter den colombianske astronom Julio Garavito (1865 – 1920).

Navnet blev officielt tildelt af den Internationale Astronomiske Union (IAU) i 1970.

Omgivelser 
Garavitokrateret ligger nord-nordvest for det enorme bassin Poincarékrateret og vest for Chrétienkrateret.

Karakteristika 
Garavito har en nedslidt og eroderet ydre rand, særlig mod vest og syd. Langs den nordlige rand trænger satellitkrateret Garavito Y ind i den, og dets ydre dele breder sig over Garavitos kraterbund. Det mindre krater Garavito D er forbundet med den nordøstlige yderside af Garavito. Kraterbunden er uden særlige træk og udviser kun nogle få småkratere og svage spor af ældre nedslag.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret.

Måneatlas 
 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Garavito på Lunar Photo of the Day

Bibliografi 

Kratere på Månen
Gardner (månekrater)

Gardner er et lille nedslagskrater på Månen. Det befinder sig i den nordøstlige del af Månens forside og er opkaldt efter den amerikanske læge Irvine C. Gardner (1889 – 1972).

Navnet blev officielt tildelt af den Internationale Astronomiske Union (IAU) i 1976.

Før det blev omdøbt af IAU, hed dette krater "Vitruvius A''.

Omgivelser 
Gardnerkrateret ligger stik øst for Vitruviuskrateret, i en egn med ujævnt terræn nord for Mare Tranquillitatis. Nordøst for Gardner findes det større Maraldikrater.

Karakteristika 
Dette er et cirkulært krater med skrånende indre kratervægge og en kraterbund, som omfatter omkring halvdelen af den samlede kraterdiameter. I dennes sydlige halvdel findes en let forhøjning, som når næsten hen til væggen. Krateret er ikke eroderet af betydning, og den ydre rand står forholdsvis skarpt og velafgrænset.

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gardner på Lunar Photo of the Day

Bibliografi 

Kratere på Månen
Gassendi (månekrater)

Gassendi er et stort nedslagskrater på Månen. Det befinder sig på den sydlige halvkugle på Månens forside og er opkaldt efter den franske matematiker og astronom Pierre Gassendi (1592 – 1655).

Navnet blev officielt tildelt af den Internationale Astronomiske Union (IAU) i 1935. 

På ældre månekort kaldtes satellitkrateret "Gassendi A" for Clarkson efter den britiske amatørastronom og selenograf Roland L.T. Clarkson, men navnet blev ikke officielt godkendt af IAU.

Omgivelser 
Gassendikrateret ligger i den nordlige udkant af Mare Humorum. Det mindre krater "Gassendi A" trænger ind i den nordlige rand og slutter sig til en ujævn landskabshævning i den nordvestlige del af kraterbunden. De to kratere har tilsammen en vis lighed med en diamantring.

Karakteristika 
Krateret er blevet oversvømmet af lava under dannelsen af maret, så kun randen og de centrale toppe ses over overfladen. Den ydre rand er nedslidt og eroderet, men har dog beholdt sin almindelige cirkulære form. I den sydlige del af kraterbunden findes en halvcirkelformet og højdedragslignende formation, som er koncentrisk med kraterranden. I kraterets sydlige del falder randen til sin laveste højde, og der er en åbning i den ved det sydligste punkt. Randens højde varierer fra så lidt som 200 m til så meget som 2,5 kilometer. Kraterbunden har mange bakker og ujævne områder, og rillesystemet Rimae Gassendi løber på kryds og tværs over den.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gassendikrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gassendi på Lunar Photo of the Day 
 
 
 Trimley's Moon Man – Roland Clarkson (Trimleys månemand- Roland Clarkson  (tilgået 2005-09-16)

Bibliografi 

Kratere på Månen
Gaudibert (månekrater)

Gaudibert er et nedslagskrater på Månen. Det befinder sig i den østlige del af Månens forside langs den nordøstlige rand af Mare Nectaris, og det er opkaldt efter den franske astronom Casimir M. Gaudibert (1823 – 1901).

Navnet blev officielt tildelt af den Internationale Astronomiske Union (IAU) i 1935.

Omgivelser 
Gaudibertkrateret har Montes Pyrenaeus bjergkæden liggende lige øst for, og på den anden side af bjergene i nordøstlig retning ligger Gutenbergkrateret. Nordvest for Gaudibert ligger kraterparret Isidorus-Capella.

Karakteristika 
Krateret har en lav rand og et irregulært indre, som gør det forholdsvis uinteressant. Randen er stort set cirkulær, men noget ujævn i omrids. På kraterbunden findes adskillige højderygge, som opdeler den i en del toppe og dale. Et par små, skålformede kratere er forbundet med den sydlige kant af kraterranden.

Syd for Gaudibert ligger nogle spøgelseskratere, hvoraf "Gaudibert A" og "Gaudibert B" er mest værd at bemærke. De ses bedst, når Solen står lavt over dem, hvilket giver bedre kontrast og skygger.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gaudibertkrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gaudibert på Lunar Photo of the Day

Bibliografi 

Kratere på Månen
Gauricus (månekrater)

Gauricus er et nedslagskrater på Månen. Det befinder sig i det forrevne terræn på den sydlige del af Månens forside og er opkaldt efter den italienske astronom Luca Gauricus (1476 – 1558).

Navnet blev officielt tildelt af den Internationale Astronomiske Union (IAU) i 1935.

Omgivelser 
Gauricuskrateret har det stærkt eroderede Wurzelbauerkrater liggende næsten forbundet med sin vestlige rand, og mod nord-nordvest ligger Pitatuskrateret.

Karakteristika 
Kraterranden er nedslidt og eroderet af senere nedslag, hvilket har gjort ydervæggen afrundet og arret af et antal mindre kratere. De mest fremtrædende af disse er "Gauricus B" og "Gauricus D", som ligger langs den sydlige rand, og "Gauricus G", som trænger ind i den østlige rand. Det nedslidte satellitkrater "Gauricus A" er forbundet med den ydre rand mod syd-sydvest.

I modsætning hertil er kraterbunden ret jævn uden særlige landskabstræk bortset fra en sammensluttet kraterformation, "Guericus F", som ligger langs den nordlige rand. Bunden er desuden overstrøet af striber af materiale fra strålesystemet, der udgår fra Tychokrateret mod syd.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gauricuskrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gauricus på Lunar Photo of the Day

Bibliografi 

Kratere på Månen
Gauss (månekrater)

Gauss er et nedslagskrater på Månen. Det befinder sig på Månens forside nær den nordøstlige rand. På grund af sin placering ses Gausskrateret i perspektivisk forkortning fra Jorden, og dets synlighed er påvirket af libration. Det er opkaldt efter den tyske matematiker Carl F. Gauss (1777 – 1855).

Navnet blev officielt tildelt af den Internationale Astronomiske Union (IAU) i 1935.

Omgivelser 
Nordøst for Gausskrateret ligger Riemannkrateret, som er et andet nedslagsbassin endnu tættere ved måneranden. Sydvest for Gauss ligger kraterparret Hahn og Berosus. Næsten direkte sydpå ligger Senecakrateret.

Karakteristika 
Gauss hører til den kategori af månekratere, som kaldes bassiner, hvilket er udtryk for, at dets diameter er større end 110 kilometer, at det har en noget sænket kraterbund og at der kun er en lille – eller slet ingen – central top.

Kraterranden i Gauss er bedst formet i dens nordlige halvdel, og de indre kratervægge udviser nogle terrasser mod nordvest, mens de synes at være skredet ned mod nordøst. Randens sydlige del er noget mere erodet.

Kraterbunden er temmelig flad visse steder, men den er mærket af adskillige kratere i den sydlige del. Det lille krater "Gauss B" ligger langs indersiden af den østlige rand, og det mindre "Gauss A" ligger over randen lige nordøst for "Gauss B". I kraterbunden ses også flere kløfter, særlig langs de østlige og nordvestlige sider. Den ujævne kraterrand mod syd og en række højdedrag mod nord giver indtryk af en højderygslinje, som krydser kraterbunden fra nord til syd.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gausskrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gauss på Lunar Photo of the Day

Bibliografi 

Kratere på Månen
Gavrilov (månekrater)

Gavrilov er et nedslagskrater på Månen. Det befinder sig på Månens bagside og er opkaldt efter to sovjettiske videnskabsmænd, raketingeniøren Aleksandr I. Gavrilov (1884 – 1955) og astronomen Igor B. Gavrilov (1928 – 1982).

Navnet blev officielt tildelt af den Internationale Astronomiske Union (IAU) i 1970.

Omgivelser 
Gavrilovkrateret ligger syd for det stærkt eroderede Vernadskiykrater og nord for Vetchinkinkrateret.

Karakteristika 
Dette er et cirkulært og forholdsvis symmetrisk krater, hvis ydre rand er noget eroderet. Der ligger nogle småkratere i den østlige halvdel af kraterets indre, og der findes en lille central forhøjning nær kratermidten.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gavrilovkrateret har følgende satellitkratere:

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gavrilov på Lunar Photo of the Day

Bibliografi 

Kratere på Månen
Gay-Lussac (månekrater)

Gay-Lussac er et nedslagskrater på Månen. Det befinder sig på Månens forside og er opkaldt efter den franske fysiker Joseph L. Gay-Lussac (1778 – 1850).

Navnet blev officielt tildelt af den Internationale Astronomiske Union (IAU) i 1935.

Omgivelser 
Gay-Lussackrateret ligger nord for det fremtrædende Copernicuskrater ved den sydlige fod af bjergkæden Montes Carpatus.

Karakteristika 
Kraterranden i Gay-Lussac er lettere forvredet, men dog generelt cirkulær. Den indre kraterbund er flad, men ujævn, og har ikke nogen central top. Der ligger i stedet et par små kraterfordybninger i kratermidten. Satellitkrateret "Gay-Lussac A" slutter sig næsten til randen mod sydøst.

Sydvest for krateret ligger den brede rille Rima Gay-Lussac, som forløber næsten lineært og danner kurve i hver ende. Den strækker sig over 40 km fra sydvest til nordøst.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gay-Lussackrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gay-Lussac på Lunar Photo of the Day

Bibliografi 

Kratere på Månen
Geber (månekrater)

Geber er et nedslagskrater på Månen. Det befinder sig i det forrevne sydligt-centrale højland på Månens forside og er opkaldt efter den spansk-arabiske alkymiker Geber (?-ca. 1145).

Navnet blev officielt tildelt af den Internationale Astronomiske Union (IAU) i 1935.

Omgivelser 
Geberkrateret ligger halvvejs mellem Almanonkrateret mod nord-nordøst og Azophi-Abenezra kraterparret mod syd-sydvest. Længere mod sydøst ligger Sacroboscokrateret.

Karakteristika 
Geberkraterets rand er symmetrisk og næsten cirkulær, idet der kun er mindre forskydninger ved de nordlige og sydlige flader af kraterets høje, terrassedannende kratervægge. Kraterbunden er flad og mangler en central top i kratermidten. Det lille satellitekrater "Geber B" er forbundet med den nordvestlige rand.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Geberkrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Geber på Lunar Photo of the Day

Bibliografi 

Kratere på Månen
Geiger (månekrater)

Geiger er et nedslagskrater på Månen. Det befinder sig på Månens bagside og er opkaldt efter den tyske fysiker Johannes H.W. Geiger (1882 – 1945).

Navnet blev officielt tildelt af den Internationale Astronomiske Union (IAU) i 1970.

Omgivelser 
Geigerkrateret ligger sydvest for det meget større Keelerbassin og lidt længere væk nordøst for det enorme Gagarinbassin. Mod syd ligger Cyranokrateret.

Karakteristika 
Krateret er ikke ganske symmetrisk, men har små udadgående buler mod nord og nordøst. Mod sydøst er randen mindre vel aftegnet end resten. Den nordlige, indre kratervæg breder sig en del mere end den øvrige og dækker omkring en tredjedel af kraterbunden. Denne er ellers forholdsvis jævn og kun mærket af nogle få småkratere.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Geigerkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Geiger på Lunar picture of the day

Bibliografi 

Kratere på Månen
Geissler (månekrater)

Geissler er et lille nedslagskrater på Månen. Det befinder sig på Månens forside og er opkaldt efter den tyske fysiker Heinrich Geissler (1814 – 1879).

Navnet blev officielt tildelt af den Internationale Astronomiske Union (IAU) i 1976. 

Før det blev omdøbt af IAU, hed dette krater "Gilbert D".

Omgivelser 
Geisslerkrateret ligger i den nordlige kraterbund i det meget større Gilbertbassin, nær Månens østlige rand. Lige nordøst for dette krater og forbundet med Gilberts ydre rand ligger kraterparret Weierstrass-Van Vleck.

Karakteristika 
Geisslers rand er næsten cirkulær, men med en mindre udadgående bule mod nordvest. Randen har skarp kant og er ikke særlig eroderet. De indre kratervægge er enkle skråninger, som falder gradvist ned til den lille kraterbund, hvis diameter er omkring en tredjedel af kraterets.

Måneatlas 
 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Geissler på Lunar Photo of the Day

Bibliografi 

Kratere på Månen
Geminus (månekrater)

Geminus er et nedslagskrater på Månen. Det befinder sig på Månens forside nær den nordøstlige rand. På grund af dets placering får perspektivisk forkortning Geminus til at synes aflangt, når det ses fra Jorden, men krateret er næsten cirkulært. Det er opkaldt efter den græske astronom Geminus (?-ca. 70 f.Kr.).

Navnet blev officielt tildelt af den Internationale Astronomiske Union (IAU) i 1935.

Omgivelser 
Geminuskrateret ligger i nærheden af kraterne Messala mod nordøst, Bernoulli stik øst og Burckhardt og Cleomedes mod syd.

Karakteristika 
Den cirkulære rand i Geminus har et antal udadgående hakker, særligt mod nord og øst. Kraterets "udkastninger" er stadig synlige i de uvejsomme omgivelser uden for randen, men et eventuelt strålesystem, som dannedes ved nedslaget, er for længst forsvundet som følge af erosionspåvirkning fra rummet. Den indre kratervæg er bred og har mange terrasser, omend disse nu er noget udjævnet ved erosion fra senere nedslag. Derimod er der ikke nedslag af betydning i kraterbunden, men den har en lang, smal central højderyg i kratermidten og gennemskæres af et par ret tydelige kløfter.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Geminuskrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Geminus på Lunar Photo of the Day

Bibliografi 

Kratere på Månen
Gemma Frisius (månekrater)

Gemma Frisius er et nedslagskrater på Månen. Det befinder sig i det forrevne højland på den sydlige halvkugle på Månens forside og er opkaldt efter den hollandske læge Reinier Jemma (1508 – 1555).

Navnet blev officielt tildelt af den Internationale Astronomiske Union (IAU) i 1935.

Omgivelser 
Gemma Frisiuskrateret ligger nord for Maurolycusbassinet og sydøst for det mindre Poissonkrater. Krateret Goodacre er forbundet med den nordøstlige rand.

Karakteristika 
Kraterets ydre væg er blevet stærkt beskadiget af nedslag, især langs de nordlige og vestlige sider. De mindre satellitkratere D, G og H er forbundet med dette beskadigede ydre. Som nogle iagttagere har bemærket, giver dette krateret en vis lighed med et aftryk af en pote, hvor disse kratere danner tre af tæerne og Goodacrekrateret den fjerde.

Også den sydøstlige kraterrand er nedslidt, og den indre væg er skredet ned og dækker næsten en tredjedel af kraterbunden. Resten af denne er forholdsvis jævn og dyb, og der er en central top, som er forskudt mod nordvest i forhold til kraterets midte.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gemma Frisiuskrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gemma Frisius på Lunar Photo of the Day

Bibliografi 

Kratere på Månen
Gerard (månekrater)

Gerard er et nedslagskrater på Månen. Det befinder sig på Månens forside nær den nordvestlige rand. På grund af dets placering får perspektivisk forkortning Gerardkrateret til at fremtræde særdeles aflangt, når det ses fra Jorden, hvilket forhindrer observation. Det er opkaldt efter den skotske opdagelsesrejsende Alexander Gerard (1792 – 1839).

Navnet blev officielt tildelt af den Internationale Astronomiske Union (IAU) i 1935.

Omgivelser 
Gerardkrateret ligger langs den vestlige udkant af Oceanus Procellarum, nord-nordvest for von Braunkrateret og nordøst for Bunsenkrateret.

Karakteristika 
Dette er et nedslidt og eroderet krater, hvis rand næsten er udslettet nogle steder og helt forvredet andre steder. Den nordlige halvdel af randen har udadgående buler mod nordøst, nord og nordvest. Kraterbunden er stedvis meget ujævn, og der ligger adskillige små og meget små kratere i den og langs den østlige rand. Satellitkrateret "Gerard Q", som har fået den østlige del af kraterbunden oversvømmet af mørkt basaltisk lava, er forbundet med den nordvestlig rand.

Nordvest for krateret og "Gerard Q" ligger rillesystemet Rimae Gerard, som strækker sig over en afstand på omkring 100 km.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Gerardkrateret har følgende satellitkratere:

Måneatlas 

 USGS-kort

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger 
 Billede af Gerard på Lunar Photo of the Day

Bibliografi 

Kratere på Månen